Document ID: 31992L0067

Direktiva Sveta 92/67/EGS
z dne 14. julija 1992
o spremembi Direktive 89/662/EGS o veterinarskih pregledih v trgovini znotraj Skupnosti zaradi vzpostavitve notranjega trga
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ker mora Skupnost sprejeti ukrepe za postopno vzpostavitev notranjega trga do 31. decembra 1992;
ker Direktiva 89/662/EGS [3] določa, da se na notranjih mejah Skupnosti ne izvajajo več veterinarski pregledi za nekatere proizvode živalskega izvora;
ker je Svet od sprejetja Direktive 89/662/EGS določil načela za organizacijo veterinarskih pregledov proizvodov, ki se vnesejo v Skupnost iz tretjih držav; ker je treba v zvezi s tem upoštevati določbe Direktive Sveta 90/675/EGS z dne 10. decembra 1990 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav[4], in Direktivo Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS [5];
ker mora Svet na podlagi tretjega pododstavka člena 14 Direktive 89/662/EGS pred 31. decembrom 1991 določiti končni režim, ki se uporablja v trgovini s proizvodi, naštetimi v Prilogi B;
ker je treba na podlagi četrtega pododstavka člena 21 Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [6], vključiti v področje uporabe Direktive 89/662/EGS in navedene direktive živali in proizvode živalskega izvora, ki jih navedeni direktivi ne urejata.
ker mora Svet na podlagi člena 21 Direktive 89/662/EGS določiti režim, ki se uporablja po izteku veljavnosti prehodnih določb iz člena 20; ker je treba v zvezi s tem upoštevati napredek v Skupnosti tako glede določitve pravil za proizvode iz tretjih držav kakor tudi glede uskladitve ukrepov za nadzor slinavke in parkljevke in prašičje kuge, zajetih v Direktivi Sveta 90/423/EGS z dne 26. junija 1990 o spremembah Direktive 85/511/EGS o uvedbi ukrepov Skupnosti za obvladovanje slinavke in parkljevke, Direktive 64/432/EGS o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti, in Direktive 72/462/EGS o problemih glede zdravstvenih in veterinarskih pregledov ob uvozu goveda in prašičev ter svežega mesa iz tretjih držav [7] in Direktive Sveta 91/685/EGS z dne 11. decembra 1991 o spremembah Direktive 80/217/EGS o uvedbi ukrepov Skupnosti za obvladovanje klasične prašičje kuge [8];
ker je treba glede na ugoden razvoj usklajevanja veterinarskih zadev vse veterinarske preglede proizvodov živalskega izvora na notranjih mejah odpraviti od 1. julija 1992,
SPREJEL NASLEDNJO DIREKTIVO:
Člen 1
Direktiva 89/662/EGS se spremeni:
1. v členu 6(2) se datum 1. januar 1993 nadomesti s 1. julij 1992;
2. v prvem pododstavku člena 8(2) se doda besede "razen v primeru, ki ga zajema četrti pododstavek";
3. v četrtem pododstavku člena 8(2) se črtajo besede "in brez poseganja v prej omenjene pravice do pritožbe";
4. v prvem pododstavku člena 14 se besede "do 31. decembra 1992" črtajo;
5. v členu 14 se drugi in tretji pododstavek nadomestita z naslednjim pododstavkom:
"Države članice obvestijo Komisijo in druge države članice o pogojih in postopkih, ki se uporabljajo za trgovino s proizvodi iz prvega pododstavka.";
6. člen 16 se nadomesti z:
"Člen 16
1. Države članice Komisiji na usklajenem obrazcu predložijo osnovne podatke o veterinarskih pregledih, ki se izvajajo na podlagi te direktive.
2. Komisija prouči podatke iz odstavka 1 v okviru Stalnega veterinarskega odbora, in v skladu s postopkom, določenim v členu 18, lahko sprejme ustrezne ukrepe.
3. Podrobna pravila za uporabo tega člena, zlasti pogostost posredovanja podatkov, način, ki se uporablja, in vrsta zahtevanih podatkov, se določi v skladu s postopkom, določenim v členu 18.";
7. člen 19(1) se črta;
8. člen 20 se nadomesti z:
"Člen 20
Zaradi postopnega uveljavljanja ureditve pregledov iz te direktive lahko države članice do 31. decembra 1992 med prevozom izvajajo:
- pregled dokumentov za proizvode iz Priloge A in B ali za proizvode, uvožene iz tretjih držav,
- nediskriminatorne veterinarske preglede vzorcev za proizvode iz Priloge B.";
9. člen 21 se črta;
10. Prilogi B se doda naslednji pododstavek:
"Drugi proizvodi živalskega izvora, ki jih ne zajema Priloga A k tej direktivi ali Priloga A oziroma Priloga B, oddelek B k Direktivi 90/425/EGS *; ti proizvodi se opredelijo v skladu s postopkom, predvidenim v členu 18.
* UL L 224, 18.8.1990, str. 29. Direktiva, kakor je bila nazadnje spremenjena z Direktivo 91/496/EGS (UL L 268, 24.9.1991, str. 56)."
Člen 2
1. Države članice do 1. julija 1992 sprejmejo zakone in druge predpise, potrebne za uskladitev s to direktivo. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice Komisiji predložijo besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva je naslovljena na države članice.
V Bruslju, 14. julija 1992

Labels: 3
15
6